Ponhea Yat
<s>Ponhea Yat (kmerski: ពញាយ៉ាត; tajlandski: พญาญาติ Phaya Yat; Yaśodharapura, 1396. – Chaktomuk, 1466.), znan i kao Barom Reachea II (kmerski: បរមរាជាទី២; tajlandski: บรมราชาที่ ๒ Borommaracha Thi Song), bio je kambodžanski vladar poznat kao posljednji vladar Kmerskog Carstva i prvi vladar u tzv. Mračnom dobu.</s>

<s>Na tronu je naslijedio Thomu Saoka, preuzevši vlast 1405. godine.</s><s>S obzirom na generalnu opskurnost izvora za to doba kambodžanske historije, o vladavini Ponheje Yata se ne zna previše.</s><s>Poznato je da je pri početku svoje vladavine poslao izaslanika u Kinu te da se u dva navrata (1408. i 1414.) žalio kineskom caru Yongleu zbog upada vojske Kraljevine Champa, koju je tada vodio Jaya Simhavarman V.</s>

<s>Kada je 1431. godine došlo do sijamske invazije, Ponhea Yat je napustio prijestolnicu Yaśodharapuru, što se smatra službenim krahom Kmerskog Carstva i početkom Mračnog doba.</s><s>Ponhea Yat je inicijalno preselio sjedište u Basan (danas Srey Santhor), a onda ubrzo i u Chaktomuk, koji će ostati prijestolnica do kraja njegove vladavine.</s><s>Nakon preseljenja u Chaktomuk, kralj je naredio velike građevinske radove s ciljem zaštita grada od poplava te izgradnju nove kraljevske palače.</s><s>Za njegove vladavine je izgrađeno i šest budističkih manastira u okolici grada.</s>

<s>Preminuo je 1466. godine, a pokopan je u stupi u sklopu hrama Wat Phnom.</s><s>Naslijedio ga je njegov najstariji sin, Narayana Reachea, koji je vladao do 1469., kada je tron preuzeo njegov drugi sin, Srey Reachea.</s>

<s>Kambodžanski monarsi
Kmersko Carstvo
Mračno doba (Kambodža)</s>

